รัฐบาลผสมแคเมอรอน–เคล็กก์

รัฐบาลผสมแคเมอรอน–เคล็กก์ ตั้งโดยเดวิด แคเมอรอนและนิก เคล็กก์ หลังจากที่แคเมอรอนได้รับเชิญจากสมเด็จพระราชินีนาถเอลิซาเบธที่ 2 ให้จัดตั้งรัฐบาลใหม่ เมื่อกอร์ดอน บราวน์ นายกรัฐมนตรีรักษาการลาออกในวันที่ 11 พฤษภาคม ค.ศ. 2010 หลังการเลือกตั้งทั่วไปเมื่อวันที่ 6 พฤษภาคม รัฐบาลชุดนี้เป็นรัฐบาลผสมชุดแรกของสหราชอาณาจักรตั้งแต่สิ้นสุดสงครามโลกครั้งที่สองในปี ค.ศ. 1945

รัฐบาลผสมชุดนี้นำโดยเดวิด แคเมอรอนในตำแหน่งนายกรัฐมนตรี โดยมีนิก เคล็กก์เป็นรองนายกรัฐมนตรี ประกอบด้วยสมาชิกจากพรรคอนุรักษ์นิยมสายกลางขวาของแคเมอรอน และพรรคเสรีประชาธิปไตยสายกลางของเคล็กก์ คณะรัฐมนตรีมีสมาชิกพรรคอนุรักษ์นิยม 16 คน และสมาชิกพรรคเสรีประชาธิปไตย 5 คน นอกจากนี้ยังมีสมาชิกพรรคอนุรักษ์นิยมอีก 8 คน และสมาชิกพรรคเสรีประชาธิปไตยอีก 1 คนที่เข้าร่วมคณะรัฐมนตรีแต่ไม่ได้เป็นสมาชิกอย่างเป็นทางการ รัฐบาลผสมได้รับการสืบทอดโดยคณะรัฐมนตรีแคเมอรอน ชุดที่สอง ซึ่งเป็นรัฐบาลพรรคเดียวหลังการเลือกตั้งทั่วไปปี 2015

 ประวัติ 
กอร์ดอน บราวน์ได้ประกาศยุบสภาในวันที่ 12 เมษายน ค.ศ. 2010 ก่อนการเลือกตั้งทั่วไปในวันที่ 6 พฤษภาคม การเลือกตั้งทั่วไปส่งผลให้รัฐสภามีเสียงสนับสนุนพอๆ กัน โดยไม่มีพรรคการเมืองใดพรรคหนึ่งที่มีเสียงข้างมากโดยรวมในสภาสามัญชน เป็นครั้งแรกในรอบ 36 ปี พรรคอนุรักษนิยมมีที่นั่งมากที่สุด แต่ยังขาดอีก 20 ที่นั่งจึงจะได้เสียงข้างมากทั้งหมด

ในข้อตกลงร่วมรัฐบาลอนุรักษนิยม–เสรีประชาธิปไตยเมื่อวันที่ 11 พฤษภาคม ค.ศ. 2010 ทั้งสองฝ่ายได้จัดตั้งรัฐบาลผสม รัฐสภาชุดใหม่ประชุมกันเมื่อวันที่ 18 พฤษภาคม เพื่อทำการสาบานตนของสมาชิกสภาขุนนางและสมาชิกสภาสามัญชนที่เพิ่งได้รับการเลือกตั้ง รวมถึงการเลือกตั้งประธานสภาสามัญชน สมเด็จพระราชินีนาถเอลิซาเบธที่ 2 ได้มีกระแสพระราชดำรัสเมื่อวันที่ 25 พฤษภาคม เพื่อเปิดประชุมรัฐสภา ในบรรดา ส.ส. พรรคเสรีประชาธิปไตย 57 คน มีเพียง 2 คนเท่านั้นที่ปฏิเสธที่จะสนับสนุนข้อตกลงร่วมกับพรรคอนุรักษนิยม ได้แก่ชาลส์ เคนเนดี อดีตหัวหน้าพรรค และจอห์น ลีช ส.ส. แมนเชสเตอร์

 อ้างอิง 

 บรรณานุกรม 








 แหล่งข้อมูลอื่น 



หมวดหมู่:กระทรวงของรัฐบาลสหราชอาณาจักร
หมวดหมู่:รัฐบาลผสมในสหราชอาณาจักร
หมวดหมู่:การดำรงตำแหน่งนายกรัฐมนตรีของเดวิด แคเมอรอน
หมวดหมู่:นิก เคล็กก์
หมวดหมู่:กระทรวงของสมเด็จพระราชินีนาถเอลิซาเบธที่ 2 แห่งสหราชอาณาจักร
หมวดหมู่:คณะรัฐมนตรีพรรคอนุรักษ์นิยม (สหราชอาณาจักร)